**1. ชื่อผลงาน/โครงการพัฒนา :** การพัฒนาระบบ การฟื้นฟูสภาพผู้ป่วย stroke

**2. คำสำคัญ :** การพัฒนาระบบ การฟื้นฟูสภาพผู้ป่วย stroke  **3. สรุปผลงานโดยย่อ :** จากการพัฒนาระบบการฟื้นฟูผู้ป่วย stroke ทำให้เกิดฐานข้อมูลผู้ป่วยอย่างครอบคลุม จากความชัดเจนของระบบการส่งต่อข้อมูลมีการดูแลติดตาม โดยเชื่อมโยงเครือข่าย

ผ่านระบบ social network ส่งผลให้ผู้ป่วยได้รับการดูแลฟื้นฟูสภาพครบถ้วน มีคุณภาพชีวิตดีขึ้น

**4. ชื่อและที่อยู่องค์กร :** งานกายภาพบำบัด กลุ่มงานเวชกรรมฟื้นฟู โรงพยาบาลสัตหีบ กม.10 **5. สมาชิกทีม** : นางปารดา ถนอมศรี นักกายภาพบำบัดปฏิบัติการ

 น.ส.ประภัสสร แดงดีมาก นักกายภาพบำบัด

**6. เป้าหมาย :** เพื่อให้ผู้ป่วย stroke ในเขตพื้นที่ได้รับการส่งปรึกษาเพื่อฟื้นฟูสภาพครบถ้วน 100 % มีคุณภาพชีวิตที่ดีขึ้น และเกิดฐานข้อมูลการดูแลที่ชัดเจนครอบคลุมในแต่ละปี

**7. ปัญหาและสาเหตุโดยย่อ :** ผู้ป่วย Stroke มีจำนวนเพิ่มมากขึ้นทุกปี ในปี 2559-2560 มีผู้ป่วย stroke รวม 40 และ 62 ราย ตามลำดับ แต่ได้รับการฟื้นฟูสภาพทางกายภาพบำบัดอย่างต่อเนื่องเพียง 56 ราย คิดเป็น 54.47 % จากระบบการส่งปรึกษา เนื่องจากข้อมูลที่ได้รับไม่ครบถ้วน และระบบการส่งปรึกษายังไม่ชัดเจน ผู้ป่วยบางรายถูกจำหน่ายจากโรงพยาบาลศูนย์แล้วกลับบ้านเลย จึงไม่ได้รับการฟื้นฟูต่อเนื่อง ทำให้ผู้ป่วย stroke หลายรายขาดโอกาสสำคัญในการได้รับบริการฟื้นฟูสภาพที่เหมาะสมตามอาการ ช่วยเหลือตัวเองไม่ได้ เป็นภาระต่อครอบครัวและผู้ดูแล สุขภาพจิตแย่ลง และในปี 2561 (ต.ค.2560 – ก.ค.2561) มีผู้ป่วย stroke จำนวน 48 ราย ที่เข้าสู่ระบบบริการผู้ป่วยใน และจากงานเวชกรรมฟื้นฟู โรงพยาบาลศูนย์ชลบุรี ส่งกลับสู่โรงพยาบาลชุมชนเพื่อติดตามต่อเนื่องใกล้บ้าน ด้วยขั้นตอนดังกล่าว จึงเป็นประเด็นปัญหาให้งานกายภาพบำบัด ต้องทราบข้อมูล จำนวนผู้ป่วยทุกรายที่ผ่านการฟื้นฟูจากโรงพยาบาลศูนย์และผู้ป่วยในเพื่อการพัฒนาระบบการดูแลที่ครอบคลุมและชัดเจนมากขึ้น

**8. กิจกรรมการพัฒนา :**

 1.จัดเก็บและรวบรวมข้อมูลผู้ป่วยที่ได้รับการวินิจฉัยว่าเป็น stroke จากงานผู้ป่วยในประจำทุกเดือน เพื่อเป็นฐานข้อมูลการติดตามผู้ป่วยประจำเดือน

 2.จัดเก็บและรวบรวมข้อมูลผู้ป่วยที่ได้รับการฟื้นฟูจากโรงพยาบาลศูนย์ประจำทุกเดือน เพื่อเป็นฐานข้อมูลการติดตามผู้ป่วยประจำเดือน

 3.ปรึกษารูปแบบการส่ง consult จากแพทย์ และหน่วยงานที่เกี่ยวข้องทั้ง OPD IPD ศูนย์ COC เพื่อการทำกายภาพบำบัดต่อเนื่อง และการติดตามดูแลที่บ้าน รวมถึงการส่งกลับจากโรงพยาบาลศูนย์ โดยตรวจสอบประวัติการฟื้นฟูจากโปรแกรม mit net ในผู้ป่วย stroke ทุกราย และติดตามข้อมูลข่าวสารเกี่ยวกับการดูแลผู้ป่วย Stroke ของจังหวัด การส่งกลับเพื่อรับการฟื้นฟูสภาพ จากกลุ่มงานเวชกรรมฟื้นฟู โรงพยาบาลชลบุรีในโปรแกรม ไลน์ PT stroke network ทำให้ได้รับข้อมูลหลายทางมาเสริมในการติดตามดูแลที่รวดเร็ว และครอบคลุม

 4 ให้บริการฟื้นฟูสภาพผู้ป่วยกลุ่มที่ได้รับการส่งปรึกษาจากระบบในโรงพยาบาล โดยเฉพาะกลุ่มที่มีระดับ ADL ค่อนข้างตํ่า (ประเมินโดย Barthel Index) คุณภาพชีวิตแย่ลง โดยเน้นการสอนญาติร่วมด้วยทุกครั้ง

 5.จัดตารางออกฟื้นฟูสภาพผู้ป่วยในชุมชนทุกรายที่มีการส่งปรึกษาเพื่อติดตามความก้าวหน้าของการฟื้นฟู จัดสภาพแวดล้อมที่เหมาะสมกระตุ้นผู้ป่วยและญาติในการออกกำลังกาย การเคลื่อนไหวที่บ้าน และกลุ่มที่ไม่ได้ส่งปรึกษา (จากระบบข้อมูลการส่งต่อ) เพื่อดูปัญหาและประเมินระดับความสามารถของผู้ป่วยทุกราย รวมถึงผู้ป่วยที่ไม่สะดวกเข้ารับบริการที่โรงพยาบาล จากปัญหาการเดินทาง รายได้ ระยะทาง จนกว่าระดับ ADL จะเพิ่มขึ้น หรือสามารถช่วยเหลือตัวเองได้ หมุนเวียนทุกพื้นที่ และส่งต่อเพื่อการดูแลต่อเนื่องที่ รพ.สต. และ อสม.เครือข่าย ผ่านทางโปรแกรมไลน์ HHC สัตหีบ

**9. การวัดผลและผลของการเปลี่ยนแปลง :**

|  |  |  |  |  |
| --- | --- | --- | --- | --- |
| ข้อมูล/ตัวชีวัด | เป้าหมาย | ปี2559 | ปี2560 | ปี2561(ต.ค.60-ก.ค.61) |
| 1.จำนวนผู้ป่วย stroke รายใหม่ | - | 40 | 62 | 48 |
| 2.จำนวนผู้ป่วย stroke ที่ส่งปรึกษากายภาพบำบัด | 100% | 21(52.5 %) | 35(56.45 %) | 44(91.66 %) |
| 3.อัตราผู้ป่วย stroke รายใหม่ได้รับการฟื้นฟูสภาพใน รพ. | 100% | 77.50% | 97.50% | 97.72% |
| 4.อัตราผู้ป่วย stroke รายใหม่ได้รับการฟื้นฟูสภาพที่บ้าน (เยี่ยมบ้าน) | 70% | 42.85% | 61.11% | 59.09% |
| 5.อัตราผู้ป่วย stroke รายใหม่มี Barthel index เพิ่มขึ้น 1 ระดับหลังการฟื้นฟู | 70% | 77% | 74.81% | 74.75% |
| 6.ผู้ป่วย stroke ที่มีภาวะแทรกซ้อน (ข้อติด, แผลกดทับ, ระดับความสามารถลดลง) | 0 ราย | 2 | 3 | 1 |

**10. บทเรียนที่ได้รับ :** จากการพัฒนาระบบการฟื้นฟูสภาพผู้ป่วย stroke เชื่อมโยงกับ social network ทำให้ทีมสามารถให้การดูแลผู้ป่วย stroke ได้ครอบคลุมทั้งงานเชิงรับและงานเชิงรุก เป็นระบบชัดเจน และเชื่อมโยงเครือข่ายดีขึ้นกว่าเดิม

**11. การติดต่อกับทีมงาน :** นางปารดา ถนอมศรี

 งานกายภาพบำบัด กลุ่มงานเวชกรรมฟื้นฟู โรงพยาบาลสัตหีบ กม.10

 โทรศัพท์ 083 -245107 ต่อ 600